CELEX: 
Language: el
Date: 1987-08-04 00:00:00
Title: Απόφαση του Συμβουλίου της 23ης Ιουλίου 1987 για τη σύναψη διακανονισμού μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών

Avis juridique important

|

31987D0399

87/399/ΕΟΚ: Απόφαση του Συμβουλίου της 23ης Ιουλίου 1987 για τη σύναψη διακανονισμού μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών  

Επίσημη Εφημερίδα αριθ. L 213 της 04/08/1987 σ. 0036

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Ιουλίου 1987  για τη σύναψη διακανονισμού μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών  (87/399/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, το καθεστώς που προκύπτει από τον προσωρινό διακανονισμό συντονισμένης στάσης μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας, σχετικά με τις αμοιβαίες συναλλαγές τυριών που υπογράφηκε στις 21 Οκτωβρίου 1981 και τροποποιήθηκε τελευταία από τη συμφωνία υπό μορφή επιστολών της 20ής Μαρτίου 1984 (1), διατηρήθηκε μέχρι την έναρξη της ισχύος νέου διακανονισμού αλλά το αργότερο μέχρι τις 31 Δεκεμβρίου 1987, με τον κανονισμό (ΕΟΚ) αριθ. 4053/86 (2)· ότι είναι σκόπιμο, βάσει της πείρας που έχει αποκτηθεί, να συναφθεί νέος διακανονισμός·  ότι η Επιτροπή, μετά τη διεξαγωγή διαπραγματεύσεων για το σκοπό αυτό με τη Δημοκρατία της Αυστρίας, έχει καταλήξει σε ικανοποιητικό διακανονισμό με την εν λόγω χώρα· ότι θα πρέπει ως εκ τούτου να εγκριθεί αυτός ο διακανονισμός,  ΑΠΟΦΑΣΙΖΕΙ:  Άρθρο 1  Ο διακανονισμός μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών εγκρίνεται, εξ ονόματος της Κοινότητας.  Το κείμενο του διακανονισμού επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το διακανονισμό που αναφέρεται στο άρθρο 1 δεσμεύοντας την Κοινότητα.  Βρυξέλλες, 23 Ιουλίου 1987.  Για το Συμβούλιο  Ο Πρόεδρος  (1) ΕΕ αριθ. L 72 της 15. 3. 1984, σ. 29.  (2) ΕΕ αριθ. L 377 της 31. 12 1986, σ. 34.